Diari Oficial de la Generalitat Valenciana


Sumari del DOGV 7028, del 21-05-2013 (2013/5207)

RESOLUCIÓ de 13 de maig de 2013, de la Direcció General de Formació Professional i Ensenyances de Règim Especial, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5207


Data del document
:   13-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 13 de maig de 2013, de la Direcció General de Formació Professional i Ensenyances de Règim Especial, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2011-2012. [2013/5207]  
Per Orde de 2/2012, de 21 de desembre, de la Conselleria d'Educació, Cultura i Esport, per la qual es regulen en la Comunitat Valenciana els premis professionals per a l'alumnat que ha conclòs les ensenyances professionals de Música i Dansa a partir del curs 2011-2012, publicada en el Diari Oficial de la Comunitat Valenciana de 18 de gener de 2013, es van convocar els premis professionals de Música i Dansa, de la fase en el centre i l'autonòmica.  
En compliment del que disposen els articles 15.5 i 15.6 de la mencionada Orde 2/2012, de 21 de desembre, s'han reunit els tribunals de Música i Dansa constituïts a este efecte, els quals, una vegada concloses les proves corresponents i el procés de selecció, han elevat davant del director general de Formació Professional i Ensenyances de Règim Especial la seua proposta per a la concessió dels premis.  
Vista la proposta del tribunal i en virtut de les competències que em conferix el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2011-2012, als estudiants següents, que s'esmenten per orde de major a menor puntuació obtinguda:  
1. Irene Zamora Meseguer, de l'especialitat instrumental de Violoncel, amb la qualificació final de 8,0967, del Conservatori Professional de Música d'Almoradí (Alacant).   
2. Violeta del Carmen Casero Costa, de l'especialitat instrumental de Piano, amb la qualificació final de 7,9467, del Conservatori Professional de Música Guitarrista José Tomás d'Alacant.   
3. Hugo Moltó Medina, de l'especialitat instrumental de Guitarra, amb la qualificació final de 7,4667, del Conservatori Professional de Música Tenor Cortis de Dénia (Alacant).   
2. S'adjudica el premi de Dansa, corresponent al curs 2011-2012, a l'estudiant següent:  
1. Alejandro Fontelles Navarro, de l'especialitat de Dansa Espanyola, amb la qualificació final de 8,08, del Conservatori Professional de Dansa de València.   
2. Es declara desert el segon premi professional de Dansa de la fase autonòmica.   
  
Segon. Efectes dels premis  
1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació. Així mateix, la dita conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació anual d'una sala representativa de la Comunitat Valenciana.   
2. L'obtenció d'este premi es farà constar igualment en l'expedient acadèmic de l'alumnat, amb la denominació de Premi Professional Autonòmic de Música i/o Dansa.   
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria d'educació, en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 13 de maig de 2013.- El director general de Formació Professional i Ensenyances de Règim Especial: Gonzalo Alabau Zabal.